als_Latn dik_Latn ron_Latn
Asport - Kampioni aktual Prishtina dhe Drita kanë fituar ndeshjet kunder Trepçës, respektivisht Hysit, ndërsa që Vllaznimi dhe Llamkos Kosova kanë barazuar pa gola në kuadër të javës së parë të Superliges së Kosoves në futboll.
Prishtina – Trepça 2:1 (Florim Bërbatovci ’62 e Erdin Hashani ’49,)
Pjesa e pare ishte mjafte e zbehte, dhe skuadrat uanin kryesisht ne mesfushe. Ndersa qe ne pjesen e dyte gjerat ndryshuan. Vetem 4 minuta pas fillimit te pjeses se dyte, mbrojtesi i mitrovicasve , Erdin Hashani shënon për skuadren e Trepçës. Pas këtij goli prishtinasit u këndellen dhe filluan të krijonin raste të njëpasnjëshme, derisa golin e barazimit e arriti në minutën e 62-të, përmes transferit më të ri, sulmuesit Florim Bërbatovci.
Pas golit të barazimit, loja u bë edhe më interesante dhe me këtë rast mysafirët nga Mitrovica, fituan penallti pas ndërhyrjes ndaj Zabërxhes në zonën e 11 metërshit. Rastin ideal nga pika e bardhë e humbi Shëptim Babaj i Trepçës, duke e huqur penalltinë.
Në minutën e 77-të, sulmuesi Florim Bërbatovci shënoi golin e dytë dhe të fitores për Prishtinën, për të bërë kështu që 3 pikët të ngelin në Prishtinë. Në javën e ardhëshme, Prishtina pret Vëllaznimin e Gjakovës, derisa Trepça udhëton për në Pejë për tu takuar me Besën.
Drita – Hysi 2:1 (Përparim Osmani ’41, Ismet Ramushi ’45+1)
Skuadra nga Anamrova Drita e Gjilanit, ka arritur ta përmbys rezultatin duke fituar ndaj ekipit të Hysit me rezultat 2:1. Labinot Osmani i Hysit në minutën e tretë të takimit ka zënë në befasi ekipin nikoqir, duke e derguar ne avantazh ekipin e Hysit prej 1:0. Menjëherë pas këtij goli, gjilanasit u orvatën të organizonin sulme, që eventualisht të barazonin rezultatin, por pa sukses edhepse kishin më tepër nga loja. Sulmet e njëpasnjëshme të Dritës, u konkretizuan kur në minutën e 41-të të takimit, mbrojtësi i djathtë Përparim Osmani barazon shifrat në 1:1. Kur pritej që pjesa e parë të mbyllej me rezultat të barabartë, në skenë doli sërish Osmani, i cili jep një asist të mirë për Ramushin që nuk e pati të vështirë të shënonte ballë për ballë më portierin kundërshtar të Hysit, për rezultatin 2:1.
Pjesa e dytë e ndeshjes u karakterizua me tempo pak më të ulët, vendësit kërkonin ta ruanin rezultatin dhe me kundërsulme të befasonin mbrojtjen e Hysit, ndërsa që skuadra mysafire ndihej e pafuqishme për të ndërtuar diçka.
Në javën e dytë Drita udhëton në Prishtinë për tu takuar me Hajvalinë, ndërsa Hysi pret Trepçën ’89.
Vëllaznimi – Llamkos Kosova 0:0
Ndeshja e luajtur në Gjakova ishte e vetmja ndeshje e sotme që nuk pati gola. Vëllaznimi dhe Llamkos Kosova u ndanë në paqe, në një ndeshje monotone dhe me pak raste. Të dyja skuadrat kanë krijuar raste shënimi, por nuk ia dolën t’i mposhtin portat kundërshtare.
Gjakovarët kanë rrezikuar me Ermir Nikoliqin dhe Luigj Buqajn, kurse vushtrriasit tentuan me Alban Mavriqin e Labinot Jetullahun, por pa sukses. Në javën e dytë Vëllaznimi takohet me Prishtinën në Prishtinë, ndërsa që Llamkos Kosova e pret Lirinë e Prizrenit.
Nesër zhvillohet edhe ndeshja e fundit Liria – Ferronikeli me fillim nga ora 17.00.
You must be logged in to post a comment Login
als_Latn uzn_Latn als_Latn als_Latn als_Latn uzn_Latn als_Latn als_Latn als_Latn als_Latn als_Latn als_Latn als_Latn eng_Latn